Βασιλική Παυλίδου

Η Βασιλική Παυλίδου είναι Ελληνίδα αστροφυσικός, και εργάζεται ως καθηγήτρια στο Πανεπιστήμιο Κρήτης. Είναι αναπληρώτρια διευθύντρια του Ινστιτούτου Αστροφυσικής του Ιδρύματος Τεχνολογίας και Έρευνας και συνεργαζόμενη επιμελήτρια (associate editor) στην έγκριτη επιστημονική επιθεώρηση Astronomy and Astrophysics. Τα ερευνητικά της ενδιαφέροντα εστιάζουν στην κοσμολογία, στην οπτική πολωσιμετρία, στην φυσική υψηλών ενεργειών και στη ραδιοαστρονομία.

 Εκπαίδευση 
Η Παυλίδου έλαβε πτυχίο φυσικής από το Αριστοτέλειο Πανεπιστήμιο Θεσσαλονίκης το 1999. Συνέχισε τις σπουδές της στο University of Illinois at Urbana Champaign, όπου πραγματοποίησε την διδακτορική της διατριβή στον τομέα της αστροφυσικής, και έλαβε τον τίτλο του Διδάκτορα το 2005.

 Ερευνητικό Έργο 
Η έρευνα της συνεχίστηκε με την μεταδιδακτορική θέση που κατέκτησε στο Ινστιτούτο Κοσμολογικής Φυσικής του University of Chicago, όπου και παρέμεινε από το 2005 έως το 2008. Υπήρξε υπότροφος Einstein στο Caltech τα έτη 2008 έως 2011. Το 2010 εκλέγεται Επίκουρη Καθηγήτρια στο Πανεπιστήμιο Κρήτης, ενώ το έτος 2011-2012 ήταν  επισκέπτρια ερευνήτρια στο Max-Plank Institute for Radioastronomy στη Βόννη της Γερμανίας. Το 2012, δέχεται ερευνητική θέση στο Πανεπιστήμιο Κρήτης, όπου το 2014 λαμβάνει τη βράβευση «Βραβείο L'Oreal-UNESCO για τις γυναίκες στην επιστήμη». Το 2018 προάγεται ως Αναπληρώτρια Καθηγήτρια στο Τμήμα Φυσικής του Πανεπιστημίου της Κρήτης. Ενώ το 2023 προάγεται ως Πρωροβάθμια Καθηγήτρια. 

 Ερευνητικά Ενδιαφέροντα 
Ερευνητικά ενδιαφέροντα της Παυλίδου αποτελούν θέματα των τομέων της αστροφυσικής σωματιδίων , κοσμολογίας , ράδιοαστρονομίας και οπτικής πολωσιμετρίας.

 Βραβεία 
Η Παυλίδου έχει λάβει έναν αριθμό βραβείων, εκ των οποίων μερικά είναι:

 το 2024, ERC Synergy Grant

 το 2014, Award for Women in Science (Greece) L’Oreal-UNESCO
 το 2008, GLAST (Einstein) Fellowship NASA
 το 2002, Amelia Earhart Fellowship Zonta Foundation
 το 1999, Theoretical Physics Fellowship Greek State Scholarships Foundation

 Επικοινωνία της Επιστήμης 
Η Παυλίδου έχει συνεισφορά στην επικοινωνία της επιστήμης, έχοντας λάβει συμμετοχή σε συνέδρια, παρουσιάσεις και ομιλίες ανοιχτές προς το γενικό κοινό. Επίσης έχει υπάρξει στην οργανωτική επιτροπή διαφόρων επιστημονικών συνεδρίων και workshop, σχεδιασμένα για επιστημονικό ακροατήριο. Η Βασιλική Παυλίδου μαζί με τον Κωνσταντίνο Τάσση έχουν αναπτύξει δύο εισαγωγικά MOOC αστρονομίας για το ευρύ κοινό στην πλατφόρμα Mathesis.

 Παραπομπές 

Κατηγορία:Έλληνες πανεπιστημιακοί του 21ου αιώνα
Κατηγορία:Αστροφυσικοί
Κατηγορία:Έλληνες φυσικοί